CELEX: C2005/143/77
Language: da
Date: 2005-06-11 00:00:00
Title: Sag T-148/05: Sag anlagt den 11. april 2005 af Comunidad Autónoma de Madrid y Madrid, Infraestructuras del Transporte (MINTRA) mod Kommissionen for De Europæiske Fællesskaber

11.6.2005   
            
            
               DA
            
            
               Den Europæiske Unions Tidende
            
            
               C 143/41
            
         Sag anlagt den 11. april 2005 af Comunidad Autónoma de Madrid y Madrid, Infraestructuras del Transporte (MINTRA) mod Kommissionen for De Europæiske Fællesskaber
   (Sag T-148/05)
   (2005/C 143/77)
   Processprog: spansk
   Ved De Europæiske Fællesskabers Ret i Første Instans er der den 11. april 2005 anlagt sag mod Kommissionen for De Europæiske Fællesskaber af Comunidad Autónoma de Madrid y Madrid, Infraestructuras del Transporte (MINTRA), Madrid, ved abogados Cani Fernández Vicién, David Ortega Peciña og Julio Sabater Marotias.
   Sagsøgeren har nedlagt følgende påstande:
   
               —
            
            
               Kommissionens afgørelse annulleres
            
         
               —
            
            
               Kommissionen tilpligtes at afholde sagsomkostningerne
            
         Søgsmålsgrunde og væsentligste argumenter:
   Dette søgsmål er anlagt til prøvelse af sagsøgtes afgørelse, hvorved MINTRA henføres under den generelle kategori »offentlig forvaltning og service« i overensstemmelse med »DET EUROPÆISKE NATIONALREGNSKABSSYSTEM ENS 1995« (ENS 1995), der er indeholdt i bilag A til Rådets forordning (EF) nr. 2223/96 af 25. juni 1996 om det europæiske national- og regionalregnskabssystem i Det Europæiske Fællesskab (1). ENS 1995 består af en række definitioner og nomenklaturer samt en metodologi vedrørende fælles regnskabsregler, som medlemsstaterne anvender ved udarbejdelsen af deres nationaløkonomiske regnskaber og statistikker. Dette regnskabssystem anvendes ligeledes ved anvendelsen af proceduren i forbindelse med uforholdsmæssigt store underskud.
   MINTRA er et offentligretligt organ under Comunidad de Madrid, der er tilknyttet Consejería de Transportes e Infraestructuras (Rådet for transport og infrastruktur). Det er en juridisk person, det råder over egne midler og har ubegrænset retlig handleevne. Det har endvidere mulighed for at påtage sig selvstændige gældsforpligtelser i forhold til Comunidad de Madrid.
   Til støtte for sine påstande har sagsøgeren anført følgende anbringender:
   
               —
            
            
               Tilsidesættelse af flere forskrifter i ENS 95 vedrørende klassifikationen af de institutionelle enheder som »markedsmæssige« og »ikke markedsmæssige«.
            
         
               —
            
            
               Tilsidesættelse af princippet om den berettigede forventning, for så vidt som den anfægtede afgørelse indebærer en radikal ændring af Eurostats standpunkt vedrørende den klassifikation, som denne myndighed har foretaget af MINTRA ved skrivelse af 14. februar 2003. Denne reklassifikation fandt sted efter en udtalelse fra Eurostat i samme retning i et lignende tilfælde, nemlig i relation til det offentlige østrigske organ, Bundesimmobiliengesellschaft. Det fremhæves i denne forbindelse, at den omtvistede afgørelse medfører særdeles indgribende økonomiske konsekvenser for sagsøgeren og for MINTRA, eftersom det offentlige organs gæld kommer til at indgå i Comunidad de Madrids regnskaber. Desuden kan MINTRA se sig nødsaget til at ophæve kontrakter, der allerede er indgået, vedrørende planen for udvidelse af metronettet, som Comunidad de Madrid igangsatte med udgangspunkt i klassifikationen fra februar 2003.
            
         
               —
            
            
               Tilsidesættelse af begrundelsespligten, for så vidt som den anfægtede afgørelse bl.a. mangler enhver henvisning til sit retsgrundlag og til de konkrete omstændigheder, som den støttes på.
            
         
      (1)  EFT L 310 af 30.11.1996, s. 1.